“IN THE BLOOD / LEGATURI DE SANGE”

“Dintre toate spiritele care m-au bintuit…(el) a fost cel mai dominant”
(din Scrisorile catre Simon de G.M.Cantacuzino)

O expozitie-dialog intre arhitectul George Matei Cantacuzino si nepoata sa Ilinca Cantacuzino

George Matei Cantacuzino s-a nascut in anul 1899 la Viena. Dupa ce studiaza arhitectura la Academie des Beaux-Arts - Paris se intoarce in Romania unde proiecteaza citeva dintre cele mai semnificative edificii ale vremii precum banca Chrissovelloni din Bucuresti. Printre lucrarile sale se regasesc Hotelul “Bellona” si Villa Aviana, situate pe litoralul Marii Negre, precum si proiectul de restaurare a Palatului Mogosoaia. 

Regimul comunist il condamna la 5 ani de munca silnica. In anii patruzeci devine profesor de Istorie a Arhitecturii la Institutul Ion Mincu.  In anii cincizeci e numit la Directia Monumentelor Istorice. In ultimii ani ai vietii se intoarce la proiectare si coordoneaza lucrarile la ansamblul architectural al Palatului Mitropoliei din Iasi.

Tumultul istoriei romanesti din ultima jumatate de veac se reflecta in existanta sa, a carei consolare perpetua este concretizata de scrierile sale cu character filozofic, dar mai ales de pictura sa, desi celebritatea ii fusese adusa de opera arhitecturala. In pictura, mai mult decat in celelalte opere ale sale, se regaseste principiul libertatii care a calauzit spiritul sau creator. 

Ilinca Cantacuzino s-a nascut si a crescut in Anglia fara a-si fi intilnit vreodata bunicul care a murit in Romania in anul 1960. L-a cunoscut prin intremediul bunicii sale Sanda Cantacuzino (nascuta Stirbey) si prin picturile lui de care a fost inconjurata in copilarie, si care au lasat o puternica amprenta asupra practicii sale artisitce. 

Expozitia-dialog a lucrarilor Ilinca si G.M. Cantacuzino reprezinta o incercare de a-l redescoperi pe G.M. – pictorul, si in acelasi timp un studiu al relatiei dintre el si nepoata sa realizat prin juxtapunerea lucrarilor lor, adesea foarte diferite. Aceasta expozitie este pentru Ilinca o sansa de a explora o iconografie de imagini si texte, adesea repetitive, formuland in acelasi timp propriul sau raspuns la metodele si cromatica lui G.M.Cantacuzino.

Expozitia intitulata "In the Blood / Legaturi de Sange" este un prim pas catre o necesara reasezare a lui G.M. Cantacuzino – pictorul, supranumit “cronicarul spiritualitatii romanesti”, in spatiul cultural romanesc. Acest gest coincide cu publicarea unui album al artistului continand 99 de acuarele donate de catre el Bibliotecii Centrale Universitare din Iasi cu scurt timp inainte de a se stinge din viata.

In anul alaturarii Romaniei la Uniunea Europeana, aceasta expozitie se vrea o contributie activa la noul dialog intre tarile europene. "In the Blood / Legaturi de Sange"este o punte in timp menita sa  recupereze istoria pierduta intre generatii ale aceleasi familii si o punte in spatiu, reunind o istorie comuna intre tari. Titlul nu se refera doar la legaturile familiale, ci si la imperativele artistice mai presus de conjuncturile spatiului si timpului, impunandu-se ca o forta benefica in  armonizarea umanitatii.

"In the Blood / Legaturi de Sange" va fi vernisata la Libraria Carturesti din Bucuresti, incepind de la 1.Noiembrie 2007, la orele 18, si se va incheia la Galeria Uniunii Artistilor plastici din Iasi la 15 martie 2008.

Pe intreaga durata a expozitiei sint programate o serie de simpozioane ale caror gazde vor fi Serban Cantacuzino, Ilinca Cantacuzino, Serban Sturdza, Virgil Onofrei si alti invitati. 

Primul simpozion are loc in data de 2 noiembrie, orele 10.30 – 12.30, in ceainaria Carturesti.

Intre Decembrie 2007 si luna martie 2008 expozitia va fi prezentata la Cluj si Timisoara.